04/06/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución do 7 de maio de 2010, da Dirección Xeral de Industria, Enerxía e Minas, pola que se somete a información pública a solicitude de autorización administrativa e aprobación do novo proxecto de execución das instalacións de almacenamento e distribución de GLP para a subministración de gas canalizado no núcleo urbano de Melide (A Coruña). Para os efectos previstos no artigo 46 bis da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: PETICIONARIO: Repsol Butano, S. A., con enderezo a efectos de notificación na praza da Palloza, n.° 2 - 2.°, 15006 A Coruña. ANTECEDENTES: con respecto a autorización da distribución de GLP canalizado no termo municipal de Melide (A Coruña), promovida pola empresa Repsol Butano, S. A., ditáronse os seguintes actos administrativos: – Con data 1 de outubro de 1997 a Consellería de Industria e Comercio outorgou a Repsol Butano, S. A. a concesión administrativa para a prestación do servizo público de subministración de gas propano comercial no termo municipal de Melide (A Coruña). – Con data 15 de xaneiro de 1999 a Dirección Xeral de Industria resolveu aprobar o proxecto de estación de almacenamento e rede xeral de distribución para a subministración pública de gas propano comercial no municipio de Melide (A Coruña). OBXECTO DA PETICIÓN: autorización administrativa e aprobación dun novo proxecto de execución, que substitúe ao aprobado no seu día, correspondente ás instalacións de almacenamento e distribución de GLP para a subministración de gas canalizado ao núcleo urbano de Melide. DESCRICIÓN DAS INSTALACIÓNS:  Estación de almacenamento: Situarase na parcela comprendida entre a piscina municipal e a pista polideportiva, dentro do propio municipio de Melide, e estará composto por dous depósitos soterrados cunha capacidade unitaria de 24,35 m 3 e demais instalacións complementarias de valvulería, vaporización, regulación e control da presión. As características fundamentais de cada depósito son: – Marca: LAPESA – Modelo: LP 24 – Forma: cilíndrica horizontal (fondos: casquetes semielípticos) – Lonxitude: 10.700 mm – Diámetro exterior: 1.750 mm – Volume: 24.350 litros – Presión máxima de traballo: 20 bar  Rede de distribución: A rede de distribución deséñase para admitir a distribución tanto de propano comercial en fase gasosa como de gas natural. A distribución de gas aos consumidores realizase a través dunha rede única que, partindo da estación de almacenamento de GLP, ramificase ata chegar a cada un dos consumidores por un único camiño. A rede de distribución estará formada por tubaxe de polietileno de media densidade SDR-11, en diámetros de 110, 90, 63 e 40 mm, e terá unha lonxitude de 4.610 metros aproximadamente. Trátase dunha rede de presión máxima de operación (MOP) ≤ 5 bar. ÁREA DE AUTORIZACIÓN: a solicitude de autorización administrativa afecta ao núcleo de poboación de Melide, na provincia de A Coruña. ORZAMENTO: douscentos nove mil novecentos cincuenta e sete con oitenta e catro céntimos (209.957,84 €). O que se fai público para coñecemento xeral e para que todas aquelas persoas naturais ou xurídicas, que se consideren prexudicadas nos seus dereitos, podan presentar as súas alegacións no prazo de 20 días a partir da data de publicación de esta resolución, podendo examinar o correspondente proxecto na Dirección Xeral de Industria, Enerxía e Minas, edificio administrativo San Caetano, en Santiago de Compostela, así como no Departamento Territorial de A Coruña da Consellería de Economía e Industria, edificio administrativo Monelos, s/n, praza Luís Seoane, 1.° e 2.° andar. O director xeral de Industria, Enerxía e Minas Asdo.: Ángel Bernardo Tahoces